Syros — 2nd/3rd c. AD
Region: Aegean Islands, incl. Crete (IG XI-[XIII]) — Cyclades, excl. Delos (IG XII,5) 

εδοξε[ν] τη βουλη και τω δημω πρυτανεων γνωμη επει βερνεικη νεικομαχου γυνη δε αριστοκλεους του εισιδωρου αγαθην τε και ευσχημοναν την αναστροφην πεποηται εν πασιν αρχεινη τε γενομενη εκ των ιδιων αφιδως επετελεσεν και θεοις και ανθρωποις υπερ της πατριδος ειερεια τε κατασταθεισα των ουρανιων θεων δημητρος και κορης των σεμνοτατων αγνως και αξιως των θεων και της πολεως ειερ[α]τευσασα μετηλλαξεν τον βιον η και τεκνοτροφησασα δι α δη δοκει τη βουλη και τω δημω προεπαινεσαι μεν της γυναικος τον προβεβιωκοτα χρονον στεφανωσαι τε αυ- την χρυσω στεφανω ω πατριον εστιν ημειν στεφανοιν τας αγαθας των γυναικων ο δε γραφων ημειν αναγορευσατω υπο την εκκομιδην της γυναικος οτι στεφανοι ο δημος ο συριων βερνεικην νεικομαχου χρυσω στεφανω αρετης ενεκα και ευνοιας της εις αυτην.